31.10.2022
FI
Euroopan unionin virallinen lehti
L 282/159
20 RYHMÄ KASVIKSISTA, HEDELMISTÄ, PÄHKINÖISTÄ TAI MUISTA KASVINOSISTA VALMISTETUT TUOTTEET Huomautuksia 1.
Tähän ryhmään eivät kuulu: a) kasvikset, hedelmät ja pähkinät, jotka on valmistettu tai säilötty 7, 8 tai 11 ryhmässä mainituilla tavoilla; b) kasvirasvat ja -öljyt (15 ryhmä); c) elintarvikevalmisteet, joissa on yli 20 painoprosenttia makkaraa, lihaa, muita eläimenosia, verta, hyönteisiä, kalaa, äyriäisiä, nilviäisiä tai muita vedessä eläviä selkärangattomia, eivätkä näiden sekoitukset (16 ryhmä); d) leipomatuotteet ja muut nimikkeen 1905 tuotteet; e) nimikkeen 2104 homogenoidut sekoitetut elintarvikevalmisteet. 2.
Nimikkeisiin 2007 ja 2008 eivät kuulu sokerivalmisteina olevat hedelmähyytelöt, hedelmäpastat, sokerikuorrutetut mantelit ja niiden kaltaiset sokerivalmisteet (nimike 1704) eivätkä suklaavalmisteet (nimike 1806). 3.
Nimikkeisiin 2001, 2004 ja 2005 kuuluvat, tapauksesta riippuen, ainoastaan ne 7 ryhmän tai nimikkeen 1105 tai 1106 tuotteet (ei kuitenkaan 8 ryhmän tuotteista valmistetut hienot tai karkeat jauhot taikka jauhe), jotka on valmistettu tai säilötty muulla tavalla kuin 1 huomautuksen a alakohdassa mainitulla tavalla. 4.
Tomaattimehu, jonka kuiva-ainepitoisuus on vähintään 7 painoprosenttia, luokitellaan nimikkeeseen 2002. 5.
Nimikkeessä 2007 tarkoitetaan ilmaisulla ”keittämällä valmistetut” lämpökäsittelyä ilmakehän paineessa tai alennetussa paineessa tarkoituksena lisätä tuotteen viskositeettia vesipitoisuutta vähentämällä tai muulla tavoin. 6.
Nimikkeessä 2009 tarkoitetaan ilmaisulla ”käymättömät ja lisättyä alkoholia sisältämättömät mehut” mehuja, joiden alkoholipitoisuus (ks.
22 ryhmän 2 huomautus) on enintään 0,5 tilavuusprosenttia.
Alanimikehuomautuksia 1.
Alanimikkeessä 2005 10 tarkoitetaan ilmaisulla ”homogenoidut kasvikset” kasviksista koostuvia hienoksi homogenoituja, imeväisille ja pienille lapsille soveltuvaksi ruoaksi tai dieettitarkoituksiin myytäviä valmisteita, nettopainoltaan enintään 250 gramman vähittäis­ myyntipakkauksissa.
Tätä määritelmää sovellettaessa huomiota ei kiinnitetä vähäisiin määriin muita aineita, joita on voitu lisätä valmisteeseen maustamis-, säilömis- tai muussa tarkoituksessa.
Näissä valmisteissa voi olla pieniä määriä silmin havaittavia kasvispaloja.
Alanimike 2005 10 on etusijalla nimikkeen 2005 kaikkiin muihin alanimikkeisiin nähden. 2.
Alanimikkeessä 2007 10 tarkoitetaan ilmaisulla ”homogenoidut valmisteet” hedelmistä koostuvia hienoksi homogenoituja, imeväisille ja pienille lapsille soveltuvaksi ruoaksi tai dieettitarkoituksiin myytäviä valmisteita, nettopainoltaan enintään 250 gramman vähittäismyyntipakkauksissa.
Tätä määritelmää sovellettaessa huomiota ei kiinnitetä vähäisiin määriin muita aineita, joita on voitu lisätä valmisteeseen maustamis-, säilömis- tai muussa tarkoituksessa.
Näissä valmisteissa voi olla pieniä määriä silmin havaittavia hedelmäpaloja.
Alanimike 2007 10 on etusijalla nimikkeen 2007 kaikkiin muihin alanimikkeisiin nähden. 3.
Alanimikkeissä 2009 12, 2009 21, 2009 31, 2009 41, 2009 61 ja 2009 71 tarkoitetaan ilmaisulla ”Brix-arvo” Brix-areometrillä 20 ° C:n lämpötilassa mitattua Brix-astetta tai 20 °C:n lämpötilassa mitattua refraktometrin taitekerroinlukemaa sakkaroosiprosentteina ilmaistuna; jos mittaus on tehty muussa lämpötilassa, korjataan tulos vastaamaan mittausta 20 °C:n lämpötilassa.